Lav et referat af nedenstående tekst:

Tekst:
Når alarmen lyder, og en person er i havsnød, så gælder det om at rykke hurtigt ud. Og her er det ikke altid, at det er muligt at overholde de gældende fartgrænser. Det har Transportministeriet nu erkendt, efter kystredder Jonas Kjær fik en bøde på 5.300 kroner og en betinget frakendelse af kørekortet for at køre 86 kilometer i timen på havnen i Hanstholm - på sin vej ud for at redde en person på havet, der var faldet overbord. En historie, der har fået massiv dækning i medierne de seneste dage. - Jeg tænkte, at når der er et liv på spil, så skete der ikke noget ved at køre lidt for stærkt, sigerJonas Kjær til TV Midt Vest. MInisteriet siger til TV Midt Vest, at man nu vil kigge de gældende regler efter i krogene. - Transportministeriet kan oplyse, at der fra flere sider har været udtrykt ønske om at sætte fokus på de eksisterende rammer for udrykningskørsel. Derfor er der sat gang i et arbejde med at vurdere og optimere udrykningsbekendtgørelsen, skriver Transportministeriet i et skriftligt svar til tv-stationen. Offentlig høring Målet med at gå reglerne efter med en tættekam er ifølge ministeriet at modernisere udrykningsloven. - Så den både er præcis og tidssvarende og afspejler samfundets behov. I processen involveres de forskellige aktører på området, ligesom der også vil være en offentlig høring af en eventuel ændring af bekendtgørelsen, lyder det i svaret. Det har ikke været muligt for TV Midt Vest at træffe Transportminister Thomas Danielsen (V) for yderligere kommentarer. Bøde kan annulleres Stationslederen i Hanstholm - Jonas Kjærs chef - er tilfreds med, at ministeriet nu vil kigge reglerne efter. - Vi skal selvfølgelig overholde loven lige som alle andre. Men vi er ikke de eneste, der engang imellem har brug for at være hurtige, hvis vi skal redde liv. Jeg håber, de finder en ny måde at lave reglerne på, siger Morten Olsen. Han forestiller sig en ordning, hvor en bøde kan annulleres, hvis redderen bagefter kan påvise, at han var på vej mod potentiel livreddende udrykning. - Vi skal i og for sig også overholder reglerne. Men er det et hjertestop, så har du jo i baghovedet, at det drejer sig om minutter og sekunder, og det kan sgu ikke altid undgås at vi kører hurtigere end vi egentlig må ifølge færdselsloven, siger han.

Referat:
Transportministeriet erkender nu, at der er behov for at undersøge, om regler for udrykningskørsel er tidssvarende. Det sker, efter kystredder fik bøde for at køre for stærkt på vej til en redningsaktion.